Document ID: 32004R0365

Komisjoni määrus (EÜ) nr 365/2004,
27. veebruar 2004,
millega muudetakse määrust (EÜ) nr 2233/2003, millega avati 2004. aasta ühenduse tariifikvoodid lammaste, kitsede, lambaliha ja kitseliha suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2001. aasta määrust (EÜ) nr 2529/2001 lambaliha- ja kitselihaturu ühise korralduse kohta, [1] eriti selle artikli 16 lõiget 1,
ning arvestades järgmist:
(1) Komisjoni 26. juuni 1995. aasta määruse (EÜ) nr 1439/1995, milles kehtestatakse üksikasjalikud eeskirjad nõukogu määruse (EÜ) nr 3013/89 (mis käsitleb toodete importi ja eksporti lambaliha ja kitseliha sektorites) rakendamiseks, [2] artikli 11 lõikes 1 nimetatakse kolmanda riigi asutuste väljastatud päritoludokumentide kehtivustähtaeg lammaste, kitsede, lambaliha ja kitseliha tariifkvootide alusel ühendusse impordi puhul.
(2) Komisjoni määruses (EÜ) nr 2233/2003 [3] sätestati nende kvootide haldamine põhimõttel "kes ees, see mees" alates 1. jaanuarist 2004. Teatavate kolmandate riikide suhtes sätestatakse siiski määruses litsentsisüsteemi jätkumine kuni 30. aprillini 2004. Nendel puhkudel tuleks sätestada sujuv üleminek impordilitsentside süsteemilt põhimõttele "kes ees, see mees"..
(3) Seetõttu tuleks lubada suuremat paindlikkust määruse (EÜ) nr 1439/8 artikli 11 lõikes 1 ette nähtud päritoludokumendi kehtivusaja suhtes kuni selleni, et asjaomaste kolmandate riikide ametiasutused võiksid väljastada selliseid dokumente kehtivusajaga vähem kui kolm kuud väljastamistähtajast.
(4) Käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2233/2003 artikli 5 lõikele 1 lisatakse järgmine lõik:
"Erandina määruse (EÜ) nr 1439/95 artikli 11 lõikest 1 võivad Austraalias ja Uus-Meremaa väljastavad asutused kuni 30. aprillini 2004 väljastada päritoludokumente kehtivusajaga vähem kui kolm kuud nende tegelikust väljastamiskuupäevast."
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. veebruar 2003

Labels: 3
17
6